# Bonk

### Wikipedia

Bonk Business Inc.

Bonk Business Inc tai O.y. Bonk A.b. on kuvataiteilija Alvar Gullichsenin ideasta hänen kanssaan yhteistyössä kehitelty kuvitteellinen yhtiö. Hankkeen toteutuksesta vastaavan Gullichsenin lisäksi käsikirjoittaja Richard Stanley, koneenrakentaja Henrik Helpiö sekä valokuvaajat Magnus Weckströn, Magnus Scharmanoff ja Olli Lehtinen. Dynamokeskus Bonk on museo Uudessakaupungisa. Siellä esitellään yhtiön historia 1800-luvulta nykypäivään koneiden ja valokuvien avulla.

Yhtiön omien tietojen mukaan Bonk Business Inc. on multiglobaalinen teollisuusjätti, joka työllistää nykyään 13 000 ihmistä 52 maassa. Se on maailmanjohtaja täysin toimintavapaiden koneiden valmistuksessa, kosmisen terapian sovellutuksissa, kulutustuotteiden jälleenpakkauksessa, disinformaatiojärjestelmissä (Advanced Disinformation Systems -ADS) sekä LBH-teknologiassa (Localised Black Hole, paikallistetut mustat aukot).

## [muokkaa] Bonk-yhtiön koneita

Useimmat koneista voi nähdä Uudenkaupungin Bonk-keskuksessa tai kaupungin alueella.

- Anjoviksen syöttökärry
- Kuuman anjovisöljyn annostelija
- Enokiittipora
- Mekaaninen Garum-tarjoilija
- Garum-tislaamo
- Tektomo, sähkömekaaninen varpu
- Derego, kaasunvaihtaja
- Paranormaali kanuuna
- Bonk's Freakwave Transmuter Unit
- Raba Hiff
- Raba Hiff Dr. Yes
- Raba Hiff Eggstream

## [muokkaa] Bonk Uudessakaupungissa

Bonkin syntymäpaikassa Uudessakaupungissa on monia erilaisia nähtävyyksiä, jotka liittyvät Bonk-laitteisiin tai Bonk Business Inc:in historiaan.

### [muokkaa] Dynamokeskus Bonk

Dynamokeskus Bonk on Siltakatu 2:ssa sijaitseva museo, jossa esitellään yhtiön kuvitteellista historiaa. Oppaat kertovat yhtiön tarinan koneenrakentaja Henrik Helpiön rakentamien Bonk-koneiden sekä valokuvien avulla. Keskuksessa on myös lasten konepaja, jossa lapset pääsevät rakentamaan omia Bonk-laitteitaan. Dynamokeskuksessa myydään myös Bonk-tuotteita.

### [muokkaa] Muut kohteet

- Elektromagneettisen pallojen tarkkailuasema (Sibeliuspuiston kalliolla)
- "Kauniin kesäpäivän muisto Vallimäellä" (Vallimäki)
- Pär Bonkin puuhun heittämä knalli (Rauhanpuisto)
- "Anjovisvoiman voitto" (Entisen anjovisaltaan itäpääty)
- Keskususvaimurin jäänteet (Myllymäki)
- "Popoletan prunni" (Kauppatori)
- Paranormaali kanuuna (Kalliolla kaupungin länsipuolella)

## [muokkaa] Lähteet

- Bonk-keskuksen sivut
- Bonk Business Inc 1893-1993, Otava 1994
- Dynamokeskus Bonk

## [muokkaa] Aiheesta muualla

- Kiasma-lehden Bonk-juttu
- Alvar Gullichsen Taidemaalariliiton sivuilla

Haettu osoitteesta http://fi.wikipedia.org../../../b/o/n/Bonk.html

Luokka: Fiktiiviset yhtiöt

##### Views

- Artikkeli
- Keskustelu
- Nykyinen versio

##### Etsi